Āfrikas trīskrāsu gazeles

Āfrikas trīskrāsu gazeles, Āfrikas trīskrāsu gazeļu ģints (Eudorcas) ir viena no dobradžu dzimtas (Bovidae) ģintīm, kas apvieno 3 mūsdienās dzīvojošas gazeļu sugas un vienu izmirušu sugu. Tās visas mājo Āfrikā uz dienvidiem no Sahāras, sākot ar Sāhilas joslu kopējā izplatības areāla ziemeļos. Nesenā pagātnē visas šīs ģints sugas tika klasificētas gazeļu ģintī (Gazella).Mammals Species of the World: Eudorcas

 Izskats un īpašības 
Āfrikas trīskrāsu gazeles ir samērā nelieli, eleganti pārnadži ar graciozu ķermeņa uzbūvi, garām, tievām kājām un smalkām galvām. Abi dzimumi ir apmēram vienādi lieli. Visām sugām abiem dzimumiem ir ragi, lai gan tēviņiem ragi ir lielāki.Ultimateungulate: Eudorcas rufifrons Āfrikas trīskrāsu gazelēm ir raksturīgs ruds matojums, vēders gaišs, gandrīz balts, bet uz sāniem starp rudo ķermeņa augšpusi un gaišo vēderu ir nodaloša, tumši brūna vai melna josla. Atkarībā no sugas tā var būt platāka vai šaurāka, bet vienmēr labi pamanāma. Lielākā ģintī ir Tomsona gazele (Eudorcas thomsonii), kuras augstums skaustā ir apmēram 82 cm.ADW: Eudorcas thomsonii Salīdzinoši abām pārējām gazeļu sugām lielāko tēviņu augstums plecos ir apmēram 70 cm.Ungulate Taxonomy

Gazeles ir ļoti ātri dzīvnieki un īsā distancē spēj sasniegt ātrumu ap 80 km/h, toties garā distancē spēj ilgstoši skriet ar ātrumu 48 km/h."Gazelle". The Columbia Electronic Encyclopedia, 6th ed. 2007, Columbia University Press. Tās mājo dažādos sausos biotopos — tuksnešos, savannā un zāļainos līdzenumos ar īsu zāli. 

 Bara uzbūve 
Pārošanās laikā pieauguši tēviņi ir teritoriāli un katram, sasniedzot dzimumbriedumu 2—3 gadu vecumā, ir sava neliela teritorija. Tā nemitīgi tiek aizsargāta, kā arī savstarpējās cīņās nemitīgi tiek pierādīta dominance. Atkarībā no cīņas iznākuma teritorijas robežas nepārtraukti mainās. Interesanti, ka tēviņi cīnās tikai ar savas sugas tēviņiem un citu gazeļu tēviņiem nepievērš uzmanību. Jaunie tēviņi veido vecpuišu grupas, kuras neiesaistās cīņā par pārošanos. Mātītes ar saviem pēcnācējiem veido lielus barus, kuri nepārtraukti migrē cauri tēviņu teritorijām. Ārpus vairošanās sezonas tēviņi apvienojas vecpuišu baros, kas uzturas mātīšu bara tuvumā. 

 Sistemātika 
Āfrikas trīskrāsu gazeļu ģints (Eudorcas)
 Mongallas gazele (Eudorcas albonotata)IUCN: Eudorcas albonotata
 †Rudā gazele (Eudorcas rufina)
 Sarkansejas gazele (Eudorcas rufifrons)
 Tomsona gazele (Eudorcas thomsonii)

 Atsauces 

 Ārējās saites 

Our Beautiful World: Antelopes and Gazelles
Eudorcas thomsoni


Kategorija:Antilopju apakšdzimta